[{"text_idx": "#000000", "text": "Asidenti trafiku rezulta ema rua tohar no nain 6 kanek todan ho kama\u0301n"}, {"text_idx": "#000001", "text": "Feto 1 tohar iha kaba\u0301s no labarik mane 1 tinan 9 tohar ain inklui ema nain 6 hetan kanek todan no kama\u0301n tanba asidenti tra\u0301fiku kareta anguna Alkafer ho xa\u0301pa matri\u0301kula 37449 soke ai-teka iha a\u0301rea Bubur laran suku Daisua postu administrativu same iha Domingu meudia fin de semana ne\u2019e/"}, {"text_idx": "#000002", "text": "Doto\u0301r sentru Sau\u0301de Same Joanico Gusma\u0303o Soares ne\u2019ebe\u0302 halo atemdementu ba pasiente sira informa katak pasiente asidenti tra\u0301fiku ne\u2019ebe\u0302 konsege evakua mai iha sentru sau\u0301de Same iha ema na\u2019in 8 maibe na\u2019in 2 kondisaun norma\u0301l/"}, {"text_idx": "#000003", "text": "Pasiente ne\u2019ebe\u0301 kanek todan kompostu feto 1 ho labarik 1 maka tohar maibe tanba pedidu husi familia lori kedas ba klinika tradisiona\u0301l kaer ruin tohar iha wedaukberek postu Alas/ no pasiente mane na\u2019in 4 maka halo hela tratamentu iha sentru sau\u0301de Same, mane na\u2019in 1 ka kondoto\u0301r maka grave tanba hetan pankada maka\u2019as iha nia hirus matan no pasiente mane 3 hetan kanek kaman."}, {"text_idx": "#000004", "text": "Doto\u0301r Joanico isplika katak pasiente na\u2019in 4 ne\u2019ebe\u0301 dadaun ne\u2019e baixa hela iha sentru sau\u0301de same sira mo\u0300s hato\u2019o pedidu atu lori ba kli\u0301nika tradisiona\u0301l wedauberek Alas."}, {"text_idx": "#000005", "text": "Entretantu ajudante kondoto\u0301r Albertino Beni da Costa Alves ne\u2019ebe\u0301 hetan kanek kama\u0301n informa katak kronolo\u0301gia asidenti ne\u2019e mosu wainhira, kareta anguna Alkafer ho xa\u0301pa matri\u0301kula 37449 dirasaun Same Alas, tula pasazeiru husi merkadu Same atu ba Feriksare postu Alas to\u2019o iha Bubur Laran besik universidade Boa Ventura Timor Leste UBTL Luak, derepenti soke ai-teka hu\u0301n husi estarda parte liman los, maske la hasoru kareta ka moto\u0301r ruma"}]